ডিজিটেল ডেস্কঃ কোন দিশে গতি কৰিলে কা ' আন্দোলন। অসমৰ ইতিহাসৰ এক সৰ্ববৃহৎ গণ আন্দোলন। ২০১৯ চনৰ ডিচেম্বৰ মাহত 'কেব' গৈ 'কা' হ'ল, অৰ্থাৎ নাগৰিকত্ব সংশোধনী বিধেয়কখন আইনত পৰিণত হ'ল । এই আইনৰ বিৰুদ্ধে দেশৰ বহুতো সচেতন নাগৰিক, দল-সংগঠনে ন্যায়ালয়ৰ কাষ চাপিছে, আইনখন বৰ্তমান ন্যায়ালয়ত বিচাৰাধীন হৈ আছে । তাৰ পিছতো কিন্তু মোদী নেতৃত্বাধীন বিজেপি চৰকাৰে ২০২০ চনৰ ১০ জানুৱাৰীত আইনখন দেশজুৰি বলবৎ কৰিলে।
শেহতীয়াকৈ পুনৰ কা ' আন্দোলন গা কৰি উঠিব পাৰে বুলি এক ইংগিত বহন কৰিছ। ১৯ নৱেম্বৰত প্ৰধানমন্ত্ৰী নৰেন্দ্ৰ মোদীয়ে কেন্দ্ৰীয় চৰকাৰৰ বিতৰ্কিত কৃষি আইন তিনিখন প্ৰত্যাহাৰ কৰাৰ কথা ঘোষণা কৰাৰ পিছৰে পৰা অসমত পুনৰ কা আন্দোলনৰ প্ৰসংগই মূৰ দাঙি উঠিছে। কৃষকসকলৰ দীৰ্ঘদিনীয়া কষ্টৰ ফলস্বৰূপে এই ফল পোৱা বুলি উল্লেখ কৰি শিৱসাগৰ সমষ্টিৰ বিধায়ক অখিল গগৈয়ে অসমত আকৌ কা আন্দোলন হ'ব লাগে বুলি মন্তব্য কৰিছে। সংবাদ মাধ্যমৰ আগত নেতা গৰাকীয়ে কয় যে, 'কা আইনত প্ৰণয়ন হ'লে প্ৰায় ১ কোটি ৯০ লাখ বিদেশী হিন্দু বাংলাদেশী অসমলৈ আহিব। কা আন্দোলন বন্ধ হোৱাৰ মূল কাৰণ দুটা। জাতীয় সংগঠনৰ বাবেই ৰাজপথৰ পৰা খেলপথাৰ পাইছিল কা বিৰোধী আন্দোলন'।'মই জেলত থকাৰ সময়তে জাতীয় সংগঠনৰ নেতৃত্বই আপোচ কৰিলে চাগে। ইমান ডাঙৰ আন্দোলন এটাৰ দায়িত্ব ল'ব নোৱাৰিলে জাতীয় সংগঠনৰ নেতাই', কোনো জাতীয় সংগঠনৰ নাম নোলোৱাকৈয়ে এইদৰে আক্ষেপ প্ৰকাশ কৰে গগৈয়ে। 'মই অকলে কৰিব নোৱাৰো, সেয়ে মই সকলো খিলঞ্জীয়া সংগঠনক পুনৰ এবাৰ একেলগে হাত মিলাবলৈ আৰু কোনো আপোচ নকৰাকৈ কা বিৰোধী আন্দোলন পুনৰ আৰম্ভ কৰিবলৈ অনুৰোধ জনাইছো', শিৱসাগৰৰ বিধায়কজনে এইদৰে কয়।
Previous articleগণতন্ত্ৰৰ সমুখত বিৰাট প্ৰত্যাহ্বান; ব্যক্তি স্বাধীনতাক চৰকাৰে সন্মান নকৰা হৈছে নেকি?
সাংবাদিকৰ বিৰুদ্ধে দেশদ্ৰোহৰ গোচৰ, কাৰ বিৰুদ্ধে অভিযোগ?
Please enter your comment!
You have entered an incorrect email address!
Save my name, email, and website in this browser for the next time I comment.
গ্ৰেপ্তাৰ কৰি আৰক্ষীয়ে ক'লৈ নিলে ৰিতুৰাজক? ডিব্ৰুগড়ৰৰ পূৰ্বে ক'ত ক'ত সংঘটিত কৰিছিল এনে কু-কৰ্ম?
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
